**Εγγραφή μαθητών στο Ολοήμερο Πρόγραμμα για το σχ. έτος 2020-2021**

 Για το σχολικό έτος 2020-2021, η λειτουργία του ολοήμερου προγράμματος διαμορφώνεται ως εξής:

* Η λειτουργία του Ολοήμερου Προγράμματος θα ξεκινά στις 13:20 μ.μ. και θα ολοκληρώνεται στις 16:00 μ.μ..
* Οι μαθητές που εγγράφονται στο Ολοήμερο Πρόγραμμα μπορούν να αποχωρούν στις 15:00 μ.μ. ή στις 16:00 μ.μ.
* **Η δηλωθείσα ώρα ενδιάμεσης αποχώρησης των μαθητών (δηλαδή στις 15:00) παραμένει ίδια μέχρι τη λήξη του έτους.**

 Στο Ολοήμερο Πρόγραμμα δύνανται να εγγράφονται:

α) οι μαθητές των οποίων **εργάζονται και οι δύο γονείς**, προσκομίζοντας σχετική βεβαίωση του φορέα εργασίας τους **ή κάρτα ανεργίας,** στην περίπτωση που είναι άνεργοι. Δικαίωμα εγγραφής στο ολοήμερο δίνεται και στην περίπτωση που προσκομίζεται βεβαίωση εργασίας από τον ένα γονέα ή κάρτα ανεργίας από τον άλλο. Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους ακόμα και αν δεν έχει εξοφληθεί.

 β) οι μαθητές, των οποίων οι γονείς/κηδεμόνες ανήκουν σε ευπαθείς κοινωνικές ομάδες όπως πολύτεκνοι-

 τρίτεκνοι/μονογονεϊκές οικογένειες, γονείς με χρόνιες παθήσεις/ενταγμένοι σε πρόγραμμα

 απεξάρτησης/φυλακισμένοι.

* **Οι αιτήσεις εγγραφής στο Ολοήμερο Πρόγραμμα υποβάλλονται στο Σχολείο μέχρι την 29η Μαΐου 2020**. **Μετά την ημερομηνία αυτή η αίτηση εγγραφής πρέπει να εγκριθεί από το Διευθυντή της Α/θμιας Εκπ/σης Κέρκυρας.**
* Για οποιαδήποτε άλλη διευκρίνιση παρακαλούμε να απευθυνθείτε στο Σχολείο στο τηλέφωνο 2661056298 καθημερινά από 09.00΄-14.00΄.

**Η Διευθύντρια του Σχολείου**

 **Μαρία Καλατζή**